2. ΑΝΑΓΚ. ΝΟΜΟΣ υπ’ αριθ. 1700 της 4/8 Απρ. 1939 Περί δασικών μεταφορικών εγκαταστάσεων. Βλ. και Α.Ν. 826 και 1111 (17.Ζη.). Κατηργήθη δια της παρ. 27 άρθρ. 317 Ν.Δ. 86/1969 (ανωτ. σελ. 456,32) πλην των κατωτέρω παρατιθεμένων διατάξεων των εδαφ. 2ου, 3ου, 5ου και 6ου της παρ. 7 του άρθρ. 2. Άρθρ.2.- …………………………………………. «7.(Δια την εκτέλεσιν των πάσης φύσεως διοικητικών και λογιστικών εργασιών των αναφερομένων εις την εκτέλεσιν των δια του παρόντος νόμου προβλεπομένων έργων, επιτρέπεται παρά του οικείου γεωργικού ταμείου του νομού πρόσληψις του αναγκαιούντος εκάστοτε διοικητικού και λογιστικού προσωπικού). Το προσωπικόν τούτο αποτελείται από δύο το πολύ λογιστάς δι’ έκαστον συγκρότημα δασικής εκμεταλλεύσεως, μονίμους δημοσίους υπαλλήλους, διεπομένους από τας περί λογιστών της εξωτερικής γεωργικής υπηρεσίας του Υπουργείου Γεωργίας διατάξεις. Ο αριθμός των ούτω προσλαμβανομένων λογιστών δεν δύναται να υπερβή τους 26 εν συνόλω. Εις τας θέσεις ταύτας και εφ’ όσον κέκτηνται τα νόμιμα προσόντα, διορίζονται κατά προτίμησιν οι ευδοκίμως υπηρετούντες ή υπηρετήσαντες εις τας υπηρεσίας Κρατικής εκμεταλλεύσεως των δασών ημερομίσθιοι λογισταί ως και οι έκτακτοι λογισταί των γεωργικών ταμείων, μετά πρότασιν της εποπτευούσης τα γεωργικά ταμεία υπηρεσίας. (Ομοίως εν περιπτώσει υπηρεσιακής ανάγκης δύναται να προσλαμβάνεται και ημερομίσθιον διοικητικόν προσωπικόν). Τα της μισθοδοσίας, τρόπου προσλήψεως, διαρκείας της υπηρεσίας ως και τα του αριθμού του ημερομισθίου προσωπικού ορίζονται εκάστοτε κατά τα εν τη τελευταία παραγράφω του άρθρ. 13 του από 20 Ιουλ. 1937 Β.Δ/τος «περί διοικήσεως και διαχειρίσεως εν γένει των γεωργικών ταμείων των νομών» μετά προηγουμένην όμως έγκρισιν του Υπουργείου Γεωργίας. Η μισθοδοσία των κατά το παρόν άρθρον μονίμων λογιστών βαρύνει τον ειδικόν προϋπολογισμόν δασών του γεωργικού ταμείου εις ο είναι ούτοι τοποθετημένοι, καταβάλλεται δε είτε επί απολήψει παρά του γεωργικού ταμείου είτε απ’ ευθείας. Η έδρα και τα καθήκοντα αυτών κανονίζονται δι’ αποφάσεων του Υπουργού Γεωργίας». Η παρ. 7 αντικατεστάθη ως άνω δια του άρθρ. 2 Α.Ν. 2478/1940. (Αντί των σελ. 527-531) Σελ. 527(α) 354-125 Δασικές μεταφορές 17.Ζ.ε.1-2 17.Ζ.ε.2 Δασικές μεταφορές 